b'\n_START_ARTICLE_\nUniversitatea Illinois, Urbana-Champaign\n_START_PARAGRAPH_\nUniversitatea Illinois de la Urbana\xe2\x80\x93Champaign (U of I, UIUC, sau Illinois) este o universitate public\xc4\x83 de cercetare din statul Illinois, SUA. Este cel mai vechi \xc8\x99i mai mare campus din cadrul sistemului de Universit\xc4\x83\xc8\x9bi Illinois._NEWLINE_Universitatea este compus\xc4\x83 din 18 colegii ce ofer\xc4\x83 peste 150 de programe de studii. Campusul de\xc8\x9bine 286 de cl\xc4\x83diri pe 6\xc2\xa0km\xc2\xb2 \xc3\xaen ora\xc8\x99ele Champaign \xc8\x99i Urbana, \xc8\x99i are un buget anual de aproape 1,5 miliarde de dolari. Programul studiilor de licen\xc8\x9b\xc4\x83 s-a clasat al 39-lea la nivel na\xc8\x9bional \xc8\x99i, la egalitate, al 9-lea \xc3\xaentre universit\xc4\x83\xc8\x9bile publice \xc3\xaen clasamentul realizat de U.S. News & World Report \xc3\xaen 2010. Conform clasamentului mondial al universit\xc4\x83\xc8\x9bilor din 2009, Universitatea Illinois de la Urbana\xe2\x80\x93Champaign s-a clasat a 25-a din peste 1000 de institu\xc8\x9bii interna\xc8\x9bionale recunoscute._NEWLINE_\xc3\x8en toamna lui 2007 se \xc3\xaenscriseser\xc4\x83 42.326 de studen\xc8\x9bi, din toate cele 50 de state ale SUA \xc8\x99i din 127 de alte \xc8\x9b\xc4\x83ri. Dintre ace\xc8\x99tia, 30.895 erau la studii de licen\xc8\x9b\xc4\x83 \xc8\x99i 11.431 la studii postuniversitare.'